CELEX: 22020A1026(01)
Language: mt
Date: 2020-10-26 00:00:00
Title: Ftehim fil-forma ta’ skambju ta’ ittri bejn l-Unjoni Ewropea u l-Gvern tal-Gżejjer Cook dwar l-estensjoni tal-protokoll għall-implimentazzjoni tal-ftehim ta’ sħubija dwar is-sajd sostenibbli bejn l-unjoni ewropea u l-gvern tal-gżejjer cook

26.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 356/9
            
         
      FTEHIM FIL-FORMA TA’ SKAMBJU TA’ ITTRI BEJN L-UNJONI EWROPEA U L-GVERN TAL-GŻEJJER COOK DWAR L-ESTENSJONI TAL-PROTOKOLL GĦALL-IMPLIMENTAZZJONI TAL-FTEHIM TA’ SĦUBIJA DWAR IS-SAJD SOSTENIBBLI BEJN L-UNJONI EWROPEA U L-GVERN TAL-GŻEJJER COOK
      A.   Ittra mill-Unjoni Ewropea
      Sinjuri,
      Bi pjaċir nikkonfermalkom li aħna naqblu mal-arranġamenti interim li ġejjin għall-estensjoni tal-Protokoll li attwalment huwa fis-seħħ (mill-14 ta’ Ottubru 2016 sat-13 ta’ Ottubru 2020), minn hawn ’il quddiem imsejjaħ “il-Protokoll”, li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook, sa ma jitlestew in-negozjati dwar it-tiġdid tal-Protokoll.
      F’dan ir-rigward, l-Unjoni Ewropea u l-Gvern tal-Gżejjer Cook għalhekk qablu dwar dan li ġej:
      
                  (1)
               
               
                  Mill-14 ta’ Ottubru 2020, jew minn kwalunkwe data oħra wara d-data tal-iffirmar ta’ dan l-iskambju ta’ ittri, l-arranġamenti li kienu fis-seħħ matul l-aħħar sena tal-Protokoll ser jiġġeddu bl-istess kundizzjonijiet għal perjodu massimu ta’ sena.
               
            
                  (2)
               
               
                  Il-kontribuzzjoni finanzjarja tal-Unjoni għall-aċċess tal-bastimenti għall-ilmijiet tal-Gżejjer Cook skont l-estensjoni ser tkun tikkorrispondi għall-ammont annwali previst fl-Artikolu 2 tal-Protokoll. Dan il-pagament ser isir f’pagament wieħed sa mhux aktar tard minn tliet xhur mid-data tal-applikazzjoni proviżorja ta’ dan l-iskambju ta’ ittri.
               
            
                  (3)
               
               
                  L-appoġġ settorjali marbut ma’ dan il-Ftehim ta’ estensjoni jammonta għal EUR 350 000. Il-Kumitat Konġunt previst fl-Artikolu 6 tal-Ftehim ta’ Sħubija dwar is-Sajd Sostenibbli ser japprova l-ipprogrammar marbut ma’ dan l-ammont skont id-dispożizzjonijiet stabbiliti fl-Artikolu 3 tal-Protokoll sa mhux aktar tard minn erba’ xhur mid-data tal-applikazzjoni ta’ dan l-iskambju ta’ ittri. Il-kundizzjonijiet imsemmijin fl-Artikolu 3 tal-Protokoll marbutin mal-implimentazzjoni u mal-pagamenti tal-appoġġ settorjali ser japplikaw mutatis mutandis.
               
            
                  (4)
               
               
                  F’każ li n-negozjati biex jiġġedded il-Protokoll iwasslu biex dan jiġi ffirmat u sussegwentement jidħol fis-seħħ qabel jiskadi l-perjodu ta’ sena previst fil-punt 1 hawn fuq, il-pagamenti tal-kontribuzzjoni finanzjarja msemmijin fil-punti 2 u 3 hawn fuq ser jitnaqqsu pro rata temporis. L-ammont korrispondenti li jkun diġà tħallas ser jitnaqqas mill-ewwel kontribuzzjoni finanzjarja li tkun dovuta skont il-Protokoll il-ġdid.
               
            
                  (5)
               
               
                  Matul il-perjodu ta’ applikazzjoni ta’ dan il-Ftehim ta’ estensjoni, il-liċenzji tas-sajd ser jiġu allokati fil-limiti stabbiliti fil-Protokoll permezz ta’ imposti jew ta’ ħlasijiet bil-quddiem li jikkorrispondu għal dawk stabbiliti fl-Anness, Kapitolu II,Taqsima 5, għall-Protokoll, għall-aħħar sena tal-applikazzjoni tiegħu.
               
            
                  (6)
               
               
                  Dan l-iskambju ta’ ittri ser japplika b’mod proviżorju mill-14 ta’ Ottubru 2020 jew minn kwalunkwe data oħra mid-data tal-iffirmar tiegħu, sa meta dan jidħol fis-seħħ. Huwa ser jidħol fis-seħħ fid-data meta l-Partijiet jgħarrfu lil xulxin li lestew il-proċeduri meħtieġa għal dak il-għan.
               
            Nitlobkom ġentilment tikkonfermaw li rċevejtu din l-ittra u li inti taqbel mal-kontenut tagħha.
      Dejjem tagħkom,
      
         
            
               Għall-Unjoni Ewropea
            
         
      
      B.   Ittra mill-Gvern tal-Gżejjer Cook
      Sinjuri,
      Bi pjaċir nikkonfermalkom li rċevejt l-ittra tagħkom tal-lum li tgħid dan li ġej:
      “Sinjuri,
      Bi pjaċir nikkonfermalkom li aħna naqblu mal-arranġamenti interim li ġejjin għall-estensjoni tal-Protokoll li attwalment huwa fis-seħħ (mill-14 ta’ Ottubru 2016 sat-13 ta’ Ottubru 2020), minn hawn ’il quddiem imsejjaħ “il-Protokoll”, li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook, sa ma jitlestew in-negozjati dwar it-tiġdid tal-Protokoll.
      F’dan ir-rigward, l-Unjoni Ewropea u l-Gvern tal-Gżejjer Cook għalhekk qablu dwar dan li ġej:
      
                  (1)
               
               
                  Mill-14 ta’ Ottubru 2020 jew minn kwalunkwe data oħra wara d-data tal-iffirmar ta’ dan l-iskambju ta’ ittri, l-arranġamenti li kienu fis-seħħ matul l-aħħar sena tal-Protokoll ser jiġġeddu bl-istess kundizzjonijiet għal perjodu massimu ta’ sena.
               
            
                  (2)
               
               
                  Il-kontribuzzjoni finanzjarja tal-Unjoni għall-aċċess tal-bastimenti għall-ilmijiet tal-Gżejjer Cook skont l-estensjoni ser tkun tikkorrispondi għall-ammont annwali previst fl-Artikolu 2 tal-Protokoll. Dan il-pagament ser isir f’pagament wieħed sa mhux aktar tard minn tliet xhur mid-data tal-applikazzjoni proviżorja ta’ dan l-iskambju ta’ ittri.
               
            
                  (3)
               
               
                  L-appoġġ settorjali marbut ma’ dan il-Ftehim ta’ estensjoni jammonta għal EUR 350 000. Il-Kumitat Konġunt previst fl-Artikolu 6 tal-Ftehim ta’ Sħubija dwar is-Sajd Sostenibbli ser japprova l-ipprogrammar marbut ma’ dan l-ammont skont id-dispożizzjonijiet stabbiliti fl-Artikolu 3 tal-Protokoll sa mhux aktar tard minn erba’ xhur mid-data tal-applikazzjoni ta’ dan l-iskambju ta’ ittri. Il-kundizzjonijiet imsemmijin fl-Artikolu 3 tal-Protokoll marbutin mal-implimentazzjoni u mal-pagamenti tal-appoġġ settorjali ser japplikaw mutatis mutandis.
               
            
                  (4)
               
               
                  F’każ li n-negozjati biex jiġġedded il-Protokoll iwasslu biex dan jiġi ffirmat u sussegwentement biex dan jidħol fis-seħħ qabel jiskadi l-perjodu ta’ sena previst fil-punt 1 hwn fuq, il-pagamenti tal-kontribuzzjoni finanzjarja msemmijin fil-punti 2 u 3 hawn fuq ser jitnaqqsu pro rata temporis. L-ammont korrispondenti li jkun diġà tħallas ser jitnaqqas mill-ewwel kontribuzzjoni finanzjarja li tkun dovuta skont il-Protokoll il-ġdid.
               
            
                  (5)
               
               
                  Matul il-perjodu ta’ applikazzjoni ta’ dan il-Ftehim ta’ estensjoni, il-liċenzji tas-sajd se jiġu allokati fil-limiti stabbiliti fil-Protokoll permezz ta’ imposti jew ta’ ħlasijiet bil-quddiem li jikkorrispondu għal dawk stabbiliti fl-Anness, Kapitolu II, Taqsima 5, għall-Protokoll, għall-aħħar sena tal-applikazzjoni tiegħu.
               
            
                  (6)
               
               
                  Dan l-iskambju ta’ ittri ser japplika b’mod proviżorju mill-14 ta’ Ottubru 2020 jew minn kwalunkwe data oħra mid-data tal-iffirmar tiegħu, sa meta dan jidħol fis-seħħ. Huwa ser jidħol fis-seħħ fid-data meta l-Partijiet jgħarrfu lil xulxin li lestew il-proċeduri meħtieġa għal dak il-għan.
               
            Nitlobkom ġentilment tikkonfermaw li rċevejtu din l-ittra u li inti taqbel mal-kontenut tagħha.”
      Nikkonfermalkom li l-kontenut tal-ittra tagħkom huwa aċċettabbli għall-Gvern tiegħi.
      L-ittra tagħkom u din l-ittra jikkostitwixxu ftehim f’konformità mal-proposta tagħkom.
      Dejjem tagħkom,
      
         
            
               Għall-Gvern tal-Gżejjer Cook.